Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 258

11. évfolyam Évi óraszám: 185 óra Belépő tevékenységformák Számítástechnika gyakorlat I.: A fejlesztői környezet telepítése, elindítása, forráskódszerkesztő és egyéb szolgáltatások használata, kódfordítási és szerkesztési feladatok. Forráskódok tervezése és készítése programozási feladatra. A forráskód bevitele. A tanult programnyelv szintaktikai és szemantikai szabályainak alkalmazása. 2001/28/II. szám Adatdeklarációk, adatszerkezet elvi és gyakorlati megfogalmazása. Típuskonverziók, típusok alkalmazása. Értékadások, felhasználói párbeszédek tervezése és kivitelezése. Elágazások programozása, feltételvizsgálat, esetvizsgálat. Iteráció programozása. Vektorok és tömbök feltöltése, vizsgálata iterációval. Az iterációs feltétel megfogalmazása. Elöl és hátul tesztelő ciklusok programozása. Számláló típusú ciklusok alkalmazása. Programozási tételek gyakorlati alkalmazása. Adathalmaz összegzése, adatelem kiválasztása, szélsőérték-keresés. Feltételek megfogalmazása és programozása. Rendezési algoritmusok vizsgálata. Állománykezelés programból. Feltételes állománykezelés. Adatok rögzítése és visszatöltése fájlból. Függvények és eljárások használata. Sajátfüggvény készítése. Paraméterátadás. Hardvertechnikai gyakorlat I.: Mérőműszerek szerkezete, használata. Mérési adatok rögzítése, értékelése. Hibaszámítási módszerek gyakorlása. Számítógépes mérési adatfeldolgozás elvégzése. Számítástechnika gyakorlat I. Témakörök Tartalmak Programozástechnikai alapismeretek, programtervezés A tanult programnyelv szolgáltatásai, forráskód szerkesztése, szintaktikai szabályok alkalmazása, ellenőrzése. Fordítás, szerkesztés. Az objektumkönyvtár használata. Tesztelés. Kódolási gyakorlatok, deklarációk, programtörzskészítés. Értékadás, változók, konstansok Adatbevitel és elsődleges outputmegjelenítés. Ki- és beviteli utasítások. Egyszerű algoritmusok kódolása és tesztelése. A tanult fejlesztőprogram adatstruktúrájának használata. A programok szerkezete, főbb elemeik, felépítésük gyakorlása. Azonosság és egyedi sajátosságok vizsgálata a különböző nyelvekben (pl. C, Pascal, Logo). Elágazások és ciklusok szervezése, függvényhívások Gyakorlatok az elágazás- és ciklusszervezésre. A függvények és eljárások alkalmazása. A unit és a programkönyvtár használata. Szubrutinok készítése, hívása, hívási konvenciók alkalmazása. Kiválasztás, megszámlálás, rendezés — programozási tételek Műveletek összetett adatszerkezetekkel. Összetett feladatok keretében a programozási tételek alkalmazása. Hardvertechnikai gyakorlat I. Témakörök Tartalmak Méréstechnikai alapfogalmak, mérési adatok felvétele Gyakorlati mérési adatsor feldolgozása. Hibaszámítás, szórásszámítás. Mérési adatok felvétele. A mérés korlátainak vizsgálata. 2001/28/II. szám Témakörök Tartalmak Mérőműszerek elve, felépítésük Műszerek általános felépítése. A mérés pontossága, technikai és pszichológiai (fiziológiai) korlátok. Analóg és digitális mérőműszerek alapelve, megjelenési formájuk, alkalmazási területeik, használatuk. Feszültség, áramerősség és ellenállás mérése Feszültség- és árammérők bekötése. Mérési és számítási feladatok elvégzése. Az ellenállásmérés elve. Terhelt és terheletlen áramforrás kapocsfeszültségének mérése. A továbbhaladás feltételei Számítástechnika gyakorlat I.: A tanulók ismerjék az alkalmazott fejlesztőeszköz telepítésének módját, indítását, forráskódszerkesztőjét, szintaktikailag és szemantikailag helyes forráskódot készítsenek. Tudják használni a programozói kézikönyvet. Legyenek gyakorlottak az elkészült munka archiválásában. A tanulók ismerjék az általuk használt programfejlesztő eszköz adatszerkezetét, az értékadás szemantikai szabályait. Legyenek képesek deklarációk programozására és kipróbálására. Tudják ellenőrizni munkájuk eredményét egyszerű adatmegjelenítési módszerekkel. Tanulmányozzák és ismerjék fel a különböző programnyelvek adatszerkezete közötti különbséget és hasonlóságot. A tanulók ismerjék az alapvető logikai vizsgálatok módszereit, a strukturált, függvényhívás alapú programozás főbb jellemzőit. Legyen gyakorlatuk a ciklusszervezésben, a logikai feltételek elő- és utótesztelésében. Ismerjék a megfelelő módszer kiválasztásának szempontjait. Tudjanak meghívni alapfüggvényeket, ismerjék a paraméterátadás alapjait és a hívási szabályokat az adott nyelvben. A tanulók legyenek képesek szerzett elméleti és gyakorlati ismereteik szintetizálására, összetett adatszerkezetekkel való munkára. Tudatosan válasszák ki és alkalmazzák a programozási alaptételeket feladataik megoldásához. Hardvertechnikai gyakorlat I.: A tanulóknak legyen gyakorlatuk a feszültség- és árammérő műszerek kezelésében. Legyen gyakorlatuk a mérési dokumentáció elkészítésében.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes